Diari Oficial de la Generalitat Valenciana


Sumari del DOGV 4730, del 13-04-2004 (2004/2534)

ACORD de 29 de gener de 2004, de la Comissió Territorial d'Urbanisme de València, relatiu a la modificació de descatalogació de l'immoble carrer del Dr. Moliner, 6, de Puig.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4730

Data del DOGV
:   13-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2534


Data del document
:   29-01-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Puig de Santa Maria, el
    * pla d'urbanisme

ACORD de 29 de gener de 2004, de la Comissió Territorial d'Urbanisme de València, relatiu a la modificació de descatalogació de l'immoble c/ Dr. Moliner, 6, de Puig. [2004/X2534]
  
Vist l'expedient remés per l'Ajuntament de Puig referit a la modificació puntual del Pla general relativa a la descatalogació parcial de l'immoble ubicat al carrer del Dr. Moliner, 6, i de conformitat amb els següents,
  
Antecedents
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 28 de gener de 2003. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 30 de juliol de 2003.
  
Segon. El projecte consta de memòria justificativa, fitxa del catàleg, fotografies de l'edifici i plànols d'informació.
  
Tercer. La modificació que es tramita a instàncies dels propietaris, proposa en la parcel·la de 337 m², que consta en la fitxa 20 del catàleg i on es troba construït un habitatge amb un pati interior i unes dependències al c/ Ausiàs March, la segregació en una parcel·la de 112'60 m² amb límit al c/ Ausiàs March i en una altra de 225'10 m² amb façana al c/ Doctor Moliner, 6 cantonada al c/ Ausiàs March. La proposta és mantenir la catalogació de la parcel·la que afronta amb el c/ Doctor Moliner sobre la qual es troba edificat l'habitatge catalogat, i descatalogar la parcel·la de 112'60 m² per a demolir les dependències existents i realitzar obra nova. El Pla general atorga a l'immoble la protecció de façana i tipologia arquitectònica i qualifica part de la parcel·la com a sòl urbà dins de l'àrea d'ordenança C-2, i part de la parcel·la com a sòl urbà dins de l'àrea d'ordenança C-1.
  
Quart. Puig compta amb pla general homologat a la Llei 6/1994, de 15 de novembre, reguladora de l'activitat urbanística per acord de la Comissió Territorial d'Urbanisme de 21 de desembre de 1999.
  
Cinqué. La Comissió Informativa de la Comissió Territorial d'Urbanisme de València, en la sessió del 26 de gener de 2004, va emetre informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. Consta a l'expedient municipal l'informe emés pel director general de Política Lingüística i Patrimoni Cultural Valencià de la Conselleria de Cultura i Educació amb data 11 d'agost de 2003 que refereix els següents aspectes:
  
- Pel que fa al caràcter vinculant de l'informe de la Conselleria de Cultura, Educació i Esport, s'estima que l'edifici situat al carrer Doctor Moliner, 6, de Puig, no aconsegueix rellevància suficient per a ser qualificat com bé de rellevància local.
  
- A l'efecte urbanístic de la descatalogació parcial sol·licitada, s'estima que cal descatalogar 112 m² de la parcel·la del carrer Doctor Moliner, en el front que recau al carrer Ausiàs March, mantenint-se la protecció que estableix el catàleg per al cos principal de l'edificació que recau al carrer Doctor Moliner, 6, i mantenint-se l'espai lliure interior de la parcel·la tal com s'inclou en el plànol núm. 5.
  
- L'actuació plantejada no està en àmbits afectats per declaració de BIC, per la qual cosa serà d'aplicació la normativa urbanística local.
  
Quart. L'aprovació provisional del Ple municipal fa seues les puntualitzacions establides en l'informe municipal de 12 de setembre de 2003 de l'arquitecta municipal i que són les següents:
  
- Respectar la volumetria actual de l'habitatge catalogat que dóna al carrer Doctor Moliner, núm. 6 sense permetre increment algun.
  
- Que els propietaris firmaren un document de compromís (conveni amb l'Ajuntament) de restauració integral del dit habitatge, tant les façanes com l'estructura, les instal·lacions i la coberta.
  
- Hauran de demolir-se unes construccions noves que existeixen actualment adossades a la casa antiga, de forma que es dispose de llums i ventilació en la planta baixa. Es podran mantenir la resta dels antics annexos existents en la parcel·la i que afronten amb el carrer Ausiàs March.
  
- El pati només és de l'habitatge catalogat, el nou edifici ha de crear una mitgera que haurà de ser acabada com una façana, ja que quedarà a la vista.
  
- Edificar en el solar que s'ha de desqualificar respectant les ordenances del C-1.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.A del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista del que antecedeix, la Comissió Territorial d'Urbanisme, en la sessió del 29 de gener de 2004 acorda:
  
Aprovar definitivament la modificació puntual del pla general de Puig (descatalogació parcial d'edifici c/ Major, 40), que consisteix en la descatalogació de 112 m² de la parcel·la del c/ Dr. Moliner en el front que recau al c/ Ausiàs March, mantenint-se la protecció que estableix el catàleg per al cos principal catalogat que recau al c/ Dr. Moliner, 6, i mantenint-se l'espai lliure interior d'acord amb el plànol 5, en els termes i amb les condicions previstes en l'aprovació provisional.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.
  
València, 29 de gener de 2004.- El secretari de la Comissió Territorial d'Urbanisme: Alvaro Aleixandre Ortí.